Lolland-Falsters Stifts-Tidende, 1838-11-13
Ved en nyligen afsluttet Forening med de hoverigjørende Bønder paa det for kongelig Regning overtagne Egemarke Gods i Holbeks Amt have samtlige 46 Gaardmænd vedtaget, mod Naturalhovereriets fuldkomne Ophævelse fra 1ste Mai næste Aar, at svare hver især af deres Gaarde, der i Gjennemsnit staaer hver for omtrent 8 Tdr. Hartkorn, en aarlig Hoverieafgift af 4 Tdr. Rug, 4 Tdr. Byg og 25 Rbd. i Penge. En lignende Forening blev i forrige Aar indgaaet med Bønderne paa det ligeledes for kongelig Regning overtagne Alkestrup Gods i samme Amt, hvis 29 Gaardmænd, vedtoge samme Hoverieafgift af deres Gaarde, der ere omtrent af samme Størrelse som Egemarke Gods. Det er glædeligt at see, hvorledes Aanden for Naturalhoveriets Afskaffelse mod passende Vederlag saaledes udbreder. sig, og hvorledes Erkjendelsen af det Gavnlige i slige Foreninger, ikke blot for Bønderne, men og for Hovedgaardenes Eiere og Forpagtere, lidt efter lidt bliver almindeligere. Dette fremgaaer klarligen af den Auction, som den 2den October d. A. afholdtes over Bortforpagtningen paa 12 Aar fra 1ste Mai næste Aar af Egemarke Hovedgaards Avling af omtrent 600 Tdr. Land; thi skjøndt Opraabet skeete alternativt, deels med fuldt Hoverie og deels uden Hoverie, var dog det høieste Bud under det sidste Alternativ, nemlig 305 Tdr. Hvede, 305 Tdr. Rug og 305 Tdr. Byg (naar hiin Hoverieafgift medregnes) endog over 500 Rbd. større end det høieste Bud, der blev gjort paa Forpagtningen med fuldt Hoverie. (Berl. Av.)J flere af de stockholmske Blade har den ved den nye Toldforordning fra dansk Side paabudne, Transitafgift af Varer, som føres landværts over dansk Gebeet, mellem Hamburg og Lübeck, været Gjenstand for adskillige bemærkninger, idet at Aftonbladet der har seet et Onus, som ogsaa torde fortjene den svenske Regjerings Opmærksomhed; "Dag ligt Allehaanda" og "Stockholmsposten derimod have afviist denne Formening som ubeføiet. Medens allerede denne Omstændighed havde tildraget sig nogen Opmærksomhed hos Handelstanden i Stockholm, har en i "Statstidningen meddeelt Oversættelse af en Artikel i "The Courier, hvori berettes, at Underhandlinger ere paa Bane mellem Preussen og Danmark angaaende Nedsættelse i Sundtolden, og den engelske Regjering opfordres til i saa Henseende ikke at lade Englands Jnteresser upaaagtede, (ifølge Aftonbladet af 2den dennes) gjort megen Sensation paa Stockholms Børs, og en Mængde af dennes Medlemmer ere blevne enige om, at en Petition burde af Stockholms Handelstand indgives til Regjeringen om at lade anstille en fuldstændig Undersøgelse angaaende Tiden og Maaden, hvorpaa Sundtolden fra Begyndelsen er opstaaet, samt de Grunde, hvorpaa dens Vedblivelse beroer, og derhos at foreslaae, at, hvis disse Grunde skulde være af en saadan Beskaffenhed, at den svenske Handel ikke aldeles kunde befries fra bemeldte Told, omendskjøndt Sverrig nu eier den ene Strand af Sundet, en Underhandling maatte aabnes med den danske Regjering, om Erlæggelsen af en rund Sum engang for alle til den danske Krone, hvorved Tra fikken i Sundet for svenske Skibe herefter kunde for stedse vorde befriet for denne Byrde."J en mod falleret Kjøbmand Sammel Cohn af Ringkjøbing for svigagtigt Forhold som Fallend, og imod suspenderet Procurator Jens Bjørn Albinus, samt Gjestgiver Mikkel Jacobsen af Warde for misligt Forhold med nogle Anviisninger, i sin Tid anlagt Justitssag er i Torsdags Kl. 3 1/2 inden Høiesteret afsagt Dom, ved hvilken Cohn og Albinus ere tilfundne hver at hensættes i Fængsel paa Vand og Brød i sex Gange fem Dage, samt Albinus tillige at have sin bestalling som Procurator forbrudt, hvorhos den indankede Commissionsdom, hvorved Mikkel Jacobsen var idømt Fængselstraf paa Vand og Brød ligeledes i sex Gange som Dage, forsaavidt stadfæstes. For de tvende Førstnævnte er altsaaCommissionsdommen betydeligen formildet, da Con var dømt til Fæstningsarbeide i 3 Aar og Albinus til Tugt- og Forbedringshuusstraf i 1 Aar.